**ĮSAKYMAS**

**DĖL DETALIOJO PLANO KOREGAVIMO, FINANSAVIMO,**

**PLANAVIMO TIKSLŲ IR DARBŲ PROGRAMOS PATVIRTINIMO**

2024 m. rugsėjo d. Nr. ĮS-

Kaunas

Vadovaudamasis Lietuvos Respublikos vietos savivaldos įstatymo 34 straipsnio 6 dalies 5 punktu, Lietuvos Respublikos teritorijų planavimo įstatymo 6 straipsnio 3 dalimi, 28 straipsnio 2 ir 6 dalimis, Pasiūlymų teikimo dėl teritorijų planavimo proceso inicijavimo tvarkos aprašo, patvirtinto Lietuvos Respublikos Vyriausybės 2013-12-18 nutarimu Nr. 1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“, 9, 10 punktais, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014-01-02 įsakymu Nr. D1-8 „Dėl kompleksinio teritorijų planavimo dokumentų rengimo taisyklių patvirtinimo”, 312, 315, 316, 319 punktais, Kauno rajono savivaldybės teritorijos bendrojo plano 1-uoju pakeitimu, patvirtintu Kauno rajono savivaldybės tarybos 2014-08-28 sprendimu Nr. TS-299 „Dėl Kauno rajono savivaldybės teritorijos bendrojo plano 1-ojo pakeitimo tvirtinimo“, Kauno rajono savivaldybės tarybos 2017-11-16 sprendimu Nr. TS-411 ,,Dėl Kauno rajono savivaldybės teritorijos bendrojo plano 1-ojo pakeitimo koregavimo patvirtinimo“, Kauno rajono savivaldybės tarybos 2020-05-28 sprendimu Nr. TS-233 ,,Dėl Kauno rajono savivaldybės teritorijos bendrojo plano 1-ojo pakeitimo koregavimo patvirtinimo“ ir Kauno rajono savivaldybės administracijos direktoriaus 2024-09-05 įsakymą Nr. ĮS-1676 „Dėl teritorijų planavimo proceso inicijavimo“ ir planavimo iniciatoriaus 2024-07-04 prašymą, registruotą 2024-08-21 Nr. UG-1125:

1. L e i d ž i u rengti Kauno rajono savivaldybės tarybos 2008-09-25 sprendimu Nr. TS-312 patvirtinto žemės sklypo Kauno r. sav., Karmėlavos sen., Ramučių k., kadastro Nr. 5233/0010:79, detaliojo plano koregavimą žemės sklype Kauno r. sav., Karmėlavos sen., Ramučių k., Erdvės g. 10, kadastro Nr. 5233/0010:244.

2. N u s t a t a u detaliojo plano koregavimo tikslus:

2.1. nustatyti suplanuotos teritorijos dalyje teritorijos naudojimo reglamentą (-us) – teritorijos naudojimo tipą, aprūpinimą inžineriniais tinklais ir kita.

3. N u r o d a u:

3.1. Kad šio įsakymo 1 punkte nurodyto detaliojo plano koregavimą finansuoja Planavimo iniciatoriai;

3.2. Prieš pradedant rengti detaliojo plano koregavimo projektą, gauti planavimo sąlygas iš Nacionalinio visuomenės sveikatos centro prie Sveikatos apsaugos ministerijos, AB „Via Lietuva“, Priešgaisrinės apsaugos ir gelbėjimo departamento prie Vidaus reikalų ministerijos, AB „Amber Grid“, VŠĮ Transporto kompetencijų agentūros, iš inžinerinių tinklų, esančių planuojamoje teritorijoje, administruojančių įmonių ir, jeigu reikia, iš kitų Kompleksinio teritorijų planavimo dokumentų rengimo taisyklėse nurodytų institucijų (pagal Lietuvos Respublikos aplinkos ministro patvirtintą Teritorijų planavimo sąlygų išdavimo tvarkos aprašą);

3.3. Urbanistikos skyriaus vedėjui užtikrinti šio įsakymo viešinimą Teritorijų planavimo įstatymo 31 straipsnio 4 dalyje nustatyta tvarka.

4. T v i r t i n u Kauno rajono savivaldybės tarybos 2008-09-25 sprendimu Nr. TS-312 patvirtinto žemės sklypo Kauno r. sav., Karmėlavos sen., Ramučių k., kadastro Nr. 5233/0010:79, detaliojo plano koregavimą žemės sklype Kauno r. sav., Karmėlavos sen., Ramučių k., Erdvės g. 10, kadastro Nr. 5233/0010:244, planavimo darbų programą (pridedama).

Šis įsakymas gali būti skundžiamas savo pasirinkimu Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administracinio teismo Kauno rūmams (A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotam asmeniui dienos.

Administracijos direktorius Šarūnas Šukevičius

Parengė

Gintarė Kliknienė

2024-09-10